《送赵㞦》
宋代·苏辙

世人何局促，奔走鬓苍苍。闻道馀杭守，独游何有乡。

禅心朝吐馀，元气夜生光。清静安罢瘵，宽仁服暴强。

声名高一世，风采见诸郎。谒帝朱为绂，还家綵作裳。

经过留画舫，谈笑接清觞。问讯颜依旧，峥嵘岁自长。

人生真几许，世味不堪尝。归去闻诗罢，求余却老方。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。